CELEX: 32012R0904
Language: ro
Date: 2012-09-24 00:00:00
Title: Regulamentul (UE, Euratom) nr. 904/2012 al Consiliului din 24 septembrie 2012 de modificare a Regulamentului nr. 422/67/CEE, 5/67/Euratom de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție, al președintelui, membrilor și grefierului Tribunalului de Primă Instanță, precum și al președintelui, membrilor și grefierului Tribunalului Funcției Publice a Uniunii Europene

4.10.2012   
            
            
               RO
            
            
               Jurnalul Oficial al Uniunii Europene
            
            
               L 269/1
            
         REGULAMENTUL (UE, EURATOM) NR. 904/2012 AL CONSILIULUI
   din 24 septembrie 2012
   de modificare a Regulamentului nr. 422/67/CEE, 5/67/Euratom de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție, al președintelui, membrilor și grefierului Tribunalului de Primă Instanță, precum și al președintelui, membrilor și grefierului Tribunalului Funcției Publice a Uniunii Europene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 243,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 741/2012 al Parlamentului European și al Consiliului din 11 august 2012 de modificare a Protocolului privind Statutul Curții de Justiție a Uniunii Europene și a anexei I la acesta (1),
   întrucât:
   
               (1)
            
            
               În urma modificării aduse prin Regulamentul (UE, Euratom) nr. 741/2012, Protocolul nr. 3 privind Statutul Curții de Justiție a Uniunii Europene prevede instituirea, atât în cadrul Curții de Justiție, cât și al Tribunalului, a funcției de vicepreședinte, însărcinat să îl asiste pe președinte în exercitarea atribuțiilor sale.
            
         
               (2)
            
            
               Este necesar să se stabilească remunerația, pensia și indemnizațiile acestor doi vicepreședinți.
            
         
               (3)
            
            
               Prin urmare, ar trebui ca Regulamentul nr. 422/67/CEE, 5/67/Euratom al Consiliului (2) să fie modificat în consecință.
            
         
               (4)
            
            
               Ar trebui, pe de altă parte, să se modifice în mod formal titlul Regulamentului nr. 422/67/CEE, 5/67/Euratom, precum și anumite articole ale sale, pentru a se ține cont de schimbarea denumirii Tribunalului de Primă Instanță ca urmare a intrării în vigoare a Tratatului de la Lisabona, la 1 decembrie 2009,
            
         ADOPTĂ PREZENTUL REGULAMENT:
   Articolul 1
   Regulamentul nr. 422/67/CEE, 5/67/Euratom se modifică după cum urmează:
   
               1.
            
            
               Titlul se înlocuiește cu următorul text:
            
         
               2.
            
            
               La articolul 2 alineatul (2), după rândul „președinte: 138 %” se introduce următorul rând:
               „vicepreședinte: 125 %,”.
            
         
               3.
            
            
               La articolul 4 alineatul (3), după rândul „președinte: 1 418,07 EUR” se introduce următorul rând:
               „vicepreședinte: 911,38 EUR,”.
            
         
               4.
            
            
               La articolul 4b, termenii „Tribunalului de Primă Instanță” se înlocuiesc cu termenul „Tribunalului”.
            
         
               5.
            
            
               La articolul 19a, termenii „Tribunalului de Primă Instanță” se înlocuiesc cu termenul „Tribunalului”.
            
         
               6.
            
            
               La articolul 21a alineatul (1), termenii „Tribunalului de Primă Instanță” se înlocuiesc cu termenul „Tribunalului”.
            
         
               7.
            
            
               Articolul 21a alineatul (2) se înlocuiește cu următorul text:
               „(2)   Salariul lunar de bază al președintelui, vicepreședintelui, membrilor și grefierului Tribunalului este egal cu cuantumul care rezultă din aplicarea următoarelor procentaje la salariul de bază al unui funcționar al Uniunii Europene de gradul 16, treapta a treia:
               
                           —
                        
                        
                           :
                        
                        
                           președinte
                        
                        
                           :
                        
                        
                           112,5 %;
                        
                     
                           —
                        
                        
                           :
                        
                        
                           vicepreședinte
                        
                        
                           :
                        
                        
                           108 %;
                        
                     
                           —
                        
                        
                           :
                        
                        
                           membri
                        
                        
                           :
                        
                        
                           104 %;
                        
                     
                           —
                        
                        
                           :
                        
                        
                           grefier
                        
                        
                           :
                        
                        
                           95 %.”
                        
                     
         
               8.
            
            
               La articolul 21a alineatul (3), după rândul „președinte: 607,71 EUR” se introduce următorul rând:
               „vicepreședinte: 573,98 EUR,”.
            
         
               9.
            
            
               La articolul 21b alineatul (1), termenii „Tribunalului de Primă Instanță” se înlocuiesc cu termenul „Tribunalului”.
            
         
               10.
            
            
               La articolul 21c alineatul (1), termenii „Tribunalului de Primă Instanță” se înlocuiesc cu termenul „Tribunalului”.
            
         Articolul 2
   Prezentul regulament intră în vigoare a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 septembrie 2012.
      
         
            Pentru Consiliu
         
         
            Președintele
         
         A. D. MAVROYIANNIS
      
   
   
      (1)  JO L 228, 23.8.2012, p. 1.
   
      (2)  JO 187, 8.8.1967, p. 1.